Diari Oficial de la Generalitat Valenciana


Sumari del DOGV 9034, del 04-03-2021 (2021/1954)

RESOLUCIÓ de 25 de febrer de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a les agrupacions de defensa sanitària ramaderes per a l'exercici 2021.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9034

Data del DOGV
:   04-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1954


Data del document
:   25-02-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 25 de febrer de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes a les agrupacions de defensa sanitària ramaderes per a l'exercici 2021. [2021/1954]  
El Reial decret 81/2015, de 13 de febrer, va establir les bases reguladores de les subvencions estatals destinades a les agrupacions de defensa sanitària ramaderes. Aquesta disposició s'ajusta al que es disposa en el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea i en particular al seu article 26 (DOUE 193, 01.07.2014).  
El Reial decret 81/2015, de 13 de febrer, ha sigut comunicat a la Comissió Europea i se li ha assignat el número d'identificació SA 40414 (2014/XA).  
L'Ordre 10/2015, de 18 de desembre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es regula la concessió de les ajudes destinades a les agrupacions de defensa sanitària ramaderes i per la qual s'aproven determinats programes sanitaris voluntaris, estableix el procediment de concessió i pagament de les ajudes a agrupacions de defensa sanitària, i fixa en l'article 7 que les sol·licituds d'ajuda es formalitzaran en instància degudament emplenada i subscrita pel president de l'agrupació o pel representant legal que corresponga, en el termini que s'establisca en cada convocatòria anual.  
Aquesta ordre ha sigut modificada mitjançant l'Ordre 4/2017, de 31 de gener (DOGV 7975, 08.02.2017) i ha permés així que els imports màxims de l'ajuda i els mòduls necessaris per al seu càlcul siguen establits en cada convocatòria.  
La consellera d'Agricultura, Desenvolupament Rural, Emergència Climàtica i Transició Ecològica, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, és competent en matèria de sanitat animal.  
Està aprovat un import total de 800.000 - a la línia S 3082000 del capítol IV en els pressupostos generals de la Generalitat Valenciana per a l'exercici econòmic 2021.  
Per tot això, a proposta del director general d'Agricultura, Ramaderia i Pesca, resolc  
  
Apartat primer. Objecte  
Convocar per a l'exercici 2021 les ajudes a les agrupacions de defensa sanitària ramaderes de la Comunitat Valenciana, les bases reguladores de les quals estan contingudes en l'Ordre 10/2015, de 18 de desembre, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV 7687, 29.12.2015) i en l'Ordre 4/2017, de 31 de gener que la modifica (DOGV 7975, 08.02.2017).  
Les actuacions subvencionables seran les executades fins al dia 30 de setembre del 2021, segons:  
- La Resolució de 12 de gener de 2021, del director general d'Agricultura, Ramaderia i Pesca, per la qual s'aprova el Pla anual zoosanitari per a 2021 de la Comunitat Valenciana i altres actuacions complementàries.  
- Les desenvolupades pels veterinaris de les associacions de defensa sanitària ramadera (ADSR) descrites en l'annex I de l'esmentada ordre 10/2015, de 18 de desembre, amb independència del nombre d'explotacions que participen en el programa.  
  
Apartat segon. Línia pressupostària, i import total  
Les ajudes convocades mitjançant aquesta resolució es concediran amb càrrec a la línia S 3082000 del capítol IV, del programa 714.80, Agricultura i ramaderia, per un import total màxim de 800.000 ?.  
  
Apartat tercer. Distribució d'imports  
Per a la convocatòria 2021, l'import de la línia tindrà la distribució següent:  
a) 750.000 - per a les actuacions descrites en el Pla anual zoosanitari vigent en el 2021.  
b) 50.000 - per a les actuacions descrites en l'annex I de l'Ordre 10/2015, de 18 de desembre, dels quals fins a 20.000 - s'assignen a la compra de vacuna IBR marcada.  
Si una vegada realitzat el repartiment, els diners de les partides corresponents a alguns dels punts anteriors no s'esgotara, s'incorporaria a la resta de l'altre apartat.  
  
Apartat quart. Import màxim de l'ajuda  
L'import màxim de l'ajuda serà de:  
- Fins a 30.000 - per ADSR per a les actuacions descrites en el Pla anual zoosanitari vigent en el 2021.  
- Fins a 3.000 - per ADSR per cadascun dels programes descrits en l'annex I de l'Ordre 10/2015, de 18 de desembre, amb un màxim de dos programes auxiliables sense sobrepassar en cap cas el límit resultant de multiplicar els mòduls que es detallen en l'apartat cinqué pel nombre d'explotacions participants de cada ADSR i les unitats de bestiar major (UBM), corresponents als seus censos i/o places que hi ha en el Registre d'Explotacions Ramaderes (RERA) en la data de publicació de la present convocatòria, calculats d'acord amb les equivalències detallades en l'annex III de l'Ordre 10/2015, de 18 de desembre. Relatiu al programa per al control d'IBR es podrà auxiliar fins a 2 euros per reproductor vacunat amb vacuna marcada.  
  
Apartat cinqué. Modulació de les ajudes  
Boví:  
35 - per cada explotació integrant en l'ADSR i 2,5 - per UBM. Es consideraran les UBM corresponents al cens mitjà d'enceball en engreixadors independents i al cens reproductor.  
  
Oví:  
35 - per cada explotació integrant en l'ADSR i 9 - per UBM. Es consideraran les UBM corresponents al cens de reproductores i any.  
  
8 - per reproductor primovacunat contra febre Q, i 4 per cada revacunació, després de confirmació oficial de febre Q en l'explotació registrada.  
  
Caprí:  
35 - per cada explotació d'aptitud càrnia o mixta, integrant en l'ADSR.  
45 - per cada explotació d'aptitud làctia integrant en l'ADSR.  
9 - per UBM. Es consideraran les UBM corresponents al cens de reproductores i any.  
12 - per UBM. Es consideraran les UBM corresponents al cens de reproductores i any incloses en el programa voluntari contra la tuberculosi caprina assenyalat en el Pla anual zoosanitari vigent.  
8 - per reproductor primovacunat contra febre Q, i 4 per cada revacunació, després de confirmació oficial de febre Q en l'explotació registrada.  
  
Porcí:  
35 - per cada explotació integrant en l'ADSR i 1 - per UBM. Es consideraran les UBM corresponents a les places en engreixador independent i any, i al cens de reproductores i any.  
  
Cunícola:  
35 - per cada explotació integrant en l'ADSR i 30 - per UBM. Es consideraran les UBM corresponents al cens de reproductores i any.  
  
Equí:  
35 - per cada explotació integrant en l'ADSR i 3 - per UBM. Es consideraran les UBM corresponents al cens d'animals i any.  
  
Apícola:  
12 - per cada explotació integrant en l'ADSR i 0,85 - per UBM. Es consideraran les UBM corresponents al cens de ruscos i any.  
100 - per cada explotació inclosa en el Programa nacional de vigilància sobre les pèrdues de colònies d'abelles.  
  
Apartat sisé. Termini de presentació de sol·licituds  
El termini de presentació de sol·licituds per a l'exercici 2021 serà d'un mes a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
Els sol·licitants, atés que, en tot cas, són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, hauran de presentar les sol·licituds telemàticament a través de la seu electrònica de la Generalitat en la següent URL https://www.gva.es/va/inicio/procedimientos'id\_proc=642 Els documents que s'annexen al tràmit telemàtic hauran d'anar signats electrònicament per les persones que, segons el tipus de document, corresponga.  
Les sol·licituds s'han de signar amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, la resta de documents que s'hi adjunten, quan siga procedent, hauran d'anar signats electrònicament pels qui siguen competents per a això.  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a la disposició de la Generalitat per a la seua presentació, comprovació, control i inspecció posterior que s'estimen oportuns.  
En cas que la sol·licitud es fera presencialment, es requerirà a l'interessat que la presente de manera electrònica. A aquest efecte, es considerarà com a data de presentació de la sol·licitud aquella en la qual haja sigut realitzada la presentació telemàtica.  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent URL: /http://www.gva.es/es/proc18536.  
L'òrgan gestor del procediment ha d'estar autoritzat per la persona interessada per a poder consultar dades d'estar al corrent d'obligacions tributàries. En cas contrari, la persona interessada haurà d'aportar els documents acreditatius corresponents.  
L'òrgan gestor d'aquest procediment està autoritzat per a la consulta de la informació següent: dades d'identitat, d'estar al corrent de les obligacions amb la Seguretat Social, així com de les dades registrades de les de l'ADS i de les seues explotacions, incloses en aplicacions informàtiques d'aquesta conselleria com REGA i RIIA-REMO. No obstant això, si l'interessat desitja oposar-s'hi, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa queda obligat a aportar els documents acreditatius corresponents.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud. La potestat de verificació implica l'accés a les dades següents que consten en la Base de Dades Nacional de Subvencions: consulta de concessions i ajudes, consulta d'inhabilitacions i, en el seu cas, consulta de concessions i ajudes per la regla MINIMIS.  
  
  
Apartat seté. Justificació  
La despesa serà justificada davant l'Administració fins al 15 d'octubre del 2021, tal com estableix l'article 10 de l'Ordre 10/2015, de 18 de desembre.  
  
Apartat huité. Delegació de competències  
Es delega en el director general competent en matèria de ramaderia la concessió i denegació de les ajudes previstes en aquesta resolució.  
  
  
Apartat nové. Protecció de dades de caràcter personal  
1. El procediment administratiu derivat d'aquesta norma comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. La informació relativa al tractament de les dades de caràcter personal està disponible en el Registre d'Activitats de Tractament publicat en la pàgina web de la conselleria competent en matèria d'agricultura (http://www.agroambient.gva.es/es/registre-de-tractaments). En concret, la informació bàsica del tractament ha d'incloure:  
  
- Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
- Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
- Finalitat del tractament: gestionar les ajudes en matèria agrària, agroalimentària i desenvolupament rural.  
- Exercici de dret: Pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que s'estableix en l'enllaç següent: http://www.gva.es/es/proc19970.  
- Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que la concerneixen infringeix la normativa en matèria de protecció de dades.  
3. Quan la persona sol·licitant o el seu representant legal aporte dades de caràcter personal de terceres persones en el procediment administratiu, tindrà l'obligació d'informar-les dels punts següents:  
  
- La comunicació d'aquestes dades a l'Administració per al tractament en l'àmbit de les seues competències i d'acord amb les finalitats del procediment.  
- La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix l'autorització per llei de les persones les dades de les quals es consultaran, la persona sol·licitant o el seu representant legal haurà d'haver recaptat aquesta autorització, la qual ha d'estar disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració.  
  
Apartat desé. Transparència  
En compliment de l'article 3 de la Llei 19/2013, de 9 de desembre, de transparència, accés a la informació pública i bon govern; de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció han de complir les obligacions de transparència següents:  
  
1. En el cas d'entitats que perceben durant el període d'un any ajudes o subvencions públiques en una quantia superior a 100.000 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000 euros, han de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, han de publicar, en els termes establits en els principis generals de l'article 5 d'aquesta llei, la informació institucional i organitzativa de l'article 6, i l'econòmica i pressupostària de l'article 8.  
2. En el cas d'entitats que perceben durant el període d'un any ajudes o subvencions de l'administració autonòmica, o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000 euros, han de donar la publicitat adequada a aquesta, i indicar, almenys, l'entitat pública concedent, l'import rebut i el programa, l'activitat, la inversió o l'actuació subvencionada. La difusió d'aquesta informació s'ha de fer preferentment a través de les pàgines web corresponents. En cas que no disposen de pàgina web on realitzar aquesta publicitat, poden complir l'obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida, hauran de comunicar-ho a l'entitat concedent perquè els done publicitat en la web corresponent.  
3. Sense perjudici de les obligacions que s'estableixen en els apartats anteriors, tots els beneficiaris de la subvenció han de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, i han d'incloure el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant el mateix òrgan que la va dictar, en el termini d'un mes a comptar des de l'endemà d'aquell en què tinga lloc la notificació, de conformitat amb el que s'estableix en l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o interposar directament el recurs contenciós administratiu, en el termini de dos mesos a partir de l'endemà de la data de la notificació, davant el jutjat contenciós administratiu de la capital de província en què el demandant tinga el seu domicili, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de febrer de 2021.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà i Herrera.